Alex Morgan

Awdures a phêl-droediwr Americanaidd yw Alex Morgan (ganwyd 2 Gorffennaf 1989) sydd hefyd yn nofelydd ac yn awdur. Mae'n flaenwr yn nhîm Orlando Pride sy'n chwarae o fewn y 'Women's Soccer League (NWSL); ers 2018 mae hi'n gyd-gapten ei thim cenedlaethol, gyda Carli Lloyd a Megan Rapinoe. Ceir ffilm ohoni lle mae'n actio hi ei hun, sef 'Alex & Me', a ryddhawyd ym Mehein 2018.

Ganed Alexandra Patricia Morgan Carrasco yn San Dimas, Unol Daleithiau America. Wedi gadael yr ysgol mynychodd Brifysgol Califfornia, Berkeley.

Magwraeth
bawd|upright|chwith|Morgan yn 2011
Ei rhieni oedd Pamela S. a Michael T. Morgan ac fe'i ganed yn San Dimas, California, lle magwyd Morgan gyda'i dwy chwaer hŷn, Jeni a Jeri, ym maestref gyfagos Diamond Bar, a leolwyd tua 30 milltir i'r dwyrain o Los Angeles. Roedd hi'n athletwr aml-chwaraeon a dechreuodd chwarae pêl-droed Americanaidd yn gynnar gydag AYSO; roedd ei thad ymhlith ei hyfforddwyr cyntaf. Fodd bynnag, ni ddechreuodd chwarae pêl-droed clwb tan oedd yn 14 oed pan ymunodd â Cypress Elite.

Mynychodd Morgan Ysgol Uwchradd Diamond Bar, lle cafodd ei dewis deirgwaith ar gyfer yr holl-gynghrair ac fe'i henwyd yn All-American gan Gymdeithas Genedlaethol Hyfforddwyr Pêl-droed America (NSCAA). Yn yr ysgol, roedd yn adnabyddus am ei chyflymder a'i gallu i sbrintio. Morgan played for Olympic Development Program (ODP) regional and state teams as well.
bawd|upright|chwith|Mae Morgan wedi gweithio fel model er mwyn hyrwyddo ei llyfrau a'i henwogrwydd.

Bu Morgan ym Mhrifysgol UC Berkeley, ble chwaraeodd i'r California Golden Bears o 2007 hyd 2010.

Gyrfa
bawd|Morgan yn chwarae gydag Orlando Pride; Mai 2018.

Yn fuan ar ôl graddio o Brifysgol Califfornia, Berkeley, lle chwaraeodd dros y California Golden Bears, cafodd Morgan ei drafftio rhif un yn Drafft 2011 y WPS gan y Western New York Flash. Yno, gwnaeth ei gêm broffesiynol gyntaf a helpodd y tîm i ennill pencampwriaeth y gynghrair.

Morgan, a oedd yn 22 ar y pryd, oedd y chwaraewr ieuengaf yn y tîm cenedlaethol yng Nghwpan y Byd Menywod FIFA, 2011 lle enillodd y tîm arian. Yng Ngemau Olympaidd Llundain 2012, sgoriodd y gôl fuddugol yn y 12fed munud o'r gêm gynderfynol yn erbyn Canada. Gorffennodd 2012 gyda 28 gôl a chynorthwyo i sgorio 21 arall, gan ymuno â Mia Hamm fel yr unig fenyw Americanaidd i sgorio 20 gôl a chynorthwyo gyda 20 yn yr un flwyddyn galendr, a'i gwneud y chweched chwaraewr (a'r ieuengaf) i sgorio 20 gôl mewn un flwyddyn. Yn ddiweddarach fe'i henwyd yn Athletwr Benywaidd y Flwyddyn Pêl-droed U.S. ac roedd yn rownd derfynol Chwaraewr y Flwyddyn FIFA.

Yn 2013, ymunodd Morgan, â'r Portland Thorns a helpodd y tîm i ennill teitl y gynghrair y flwyddyn honno. Chwaraeodd Morgan dros y Thorns trwy dymor 2015, ac yna fe'i gwerthwyd i Orlando Pride.

Yn 2015, Morgan oedd chwaraewr pêl-droed menywod benywaidd Americanaidd uchaf ei chyflog, yn ôl Time, yn bennaf oherwydd ei nifer fawr o gytundebau ardystio (endorsement deals). Morgan, ynghyd â Christine Sinclair o Ganada a Steph Catley o Awstralia, oedd y chwaraewyr pêl-droed merched cyntaf i ymddangos ar glawr gemau fideo FIFA, a hynny yn 2015. Ymddangosodd ochr yn ochr â Lionel Messi ar gloriau FIFA 16 a werthwyd yn yr Unol Daleithiau.

Yr awdur
Oddi ar y maes, ymunodd Morgan â Simon & Schuster i ysgrifennu cyfres o lyfrau gradd-ganol am bedwar chwaraewr pêl-droed: The Kicks. Daeth y llyfr cyntaf yn y gyfres, sef Saving the Team, yn rhif saith ar restr Gwerthwr Gorau The New York Times'' ym Mai 2013.

Anrhydeddau

Cadw lle i'r bot
Cyfeiriadau

Categori:Llenorion Americanaidd
Categori:Genedigaethau 1989
Categori:Merched yr 20fed ganrif
Categori:Pobl o San Dimas